ৰাছিয়া-ইউক্ৰেইন যুদ্ধক কেন্দ্ৰ কৰি তৃতীয় বিশ্বযুদ্ধৰ সূচনা হোৱাৰ আশংকাত আতংকিত হৈ আছিল বিশ্ববাসী। বিশেষকৈ আমেৰিকা আৰু নাটো বাহিনীয়ে যুদ্ধত কি ভূমিকা লয়, সেই বিষয়ে উদ্বিগ্ন হৈ আছিল সকলো।
যোৱা কিছুদিন ধৰি ৰাছিয়া-ইউক্ৰেইন সংঘাতক লৈ সৰৱ হৈ আহিছিল আমেৰিকা আৰু নাটো। এনে সময়তে আজি পুৱা ৰাছিয়াই ইউক্ৰেইন আক্ৰমণ কৰাৰ পিছত নাটোৱে ইউক্ৰেইনলৈ সৈন্য প্ৰেৰণ নকৰে বুলি ঘোষণা কৰিছে।
নাটোৰ মুৰব্বী জেনছ ষ্টলটেনবাৰ্গে আজি এক জৰুৰী বৈঠক আহ্বান কৰি কয় যে মিত্ৰজোঁটে ইউক্ৰেইনলৈ সেনা বাহিনী প্ৰেৰণ কৰাৰ কোনো ইচ্ছা নাই।
তেওঁ অৱশ্যে এই মুহুৰ্তত নাটো ইউক্ৰেইনৰ সৈতে আছে বুলি উল্লেখ কৰে। লগতে ৰাছিয়াৰ এই অনাকাঙ্ক্ষিত ইউক্ৰেইন আক্ৰমণৰ বাবে ৰাছিয়াৰ ওপৰত অৰ্থনৈতিক প্ৰতিবন্ধকতা আৰোপ কৰিব বুলিও তেওঁ উল্লেখ কৰে।
"ইউক্ৰেইনত ৰাছিয়াৰ আক্ৰমণক গৰিহণা দি আমি একেলগে ইউক্ৰেইনৰ কাষত থিয় দিছো।আমি কেতিয়াও আন্তঃৰাষ্ট্ৰীয় নীতিৰ উলংঘন স্বীকাৰ নকৰোঁ।"- নাটোৰ মুৰব্বী গৰাকীয়ে লগতে কয়।
কাক ভোট দিলে নৰেন্দ্ৰ মোডীৰ পত্নী যশোদাবেনে?
Oxford English Dictionary: ২০২২ চনৰ 'বছৰটোৰ শব্দ' ঘোষণা কৰিছে অক্সফৰ্ড অভিধানে; শব্দটো কি?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
